KBANK ขยายติดโซลาร์รูฟ “ศุภาลัย” เพิ่ม 4 โครงการ
KBANK เดินหน้า “SolarPlus” ลุยติดโซลาร์รูฟเพิ่มอีก 4 โครงการของ “ศุภาลัย” หนุนเข้าถึงพลังงานสะอาด
KBANK เดินหน้า “SolarPlus” ลุยติดโซลาร์รูฟเพิ่มอีก 4 โครงการของ “ศุภาลัย” หนุนเข้าถึงพลังงานสะอาด
18 พ.ย. 2565

ธนาคารกสิกรไทย จำกัด (มหาชน) หรือ KBANK เปิดเผยว่า ธนาคารร่วมมือกับพันธมิตรเดินหน้าโครงการ SolarPlus ลุยติดโซลาร์รูฟให้ประชาชนฟรี ภายหลังจากนำร่องที่โครงการศุภาลัย การ์เด้นวิลล์ รังสิต คลอง 2 และได้รับความสนใจจากลูกบ้านดีเกินคาด
โดยล่าสุดขยายเพิ่มอีก 4 โครงการของศุภาลัย โดยมี ดร.กรินทร์ บุญเลิศวณิชย์ รองกรรมการผู้จัดการ KBANK พร้อมด้วยนางสาวธัญวรัตน์ ปัญญารัตน์ ผู้ช่วยกรรมการผู้จัดการ บริษัท ศุภาลัย จำกัด (มหาชน) หรือ SPALI, นายรชต ดีอารมย์ กรรมการผู้จัดการ บริษัท พีอีเอ เอ็นคอม สมาร์ท โซลูชั่น จำกัด และนายไชยรพี เลี้ยงบุญเลิศชัย Head of Strategic Partnership บริษัท อินโนพาวเวอร์ จำกัด ร่วมกันส่งมอบพลังงานสะอาดลุยติดโซลาร์รูฟเพิ่มอีก 4 โครงการภายในปีนี้ ได้แก่
1.ศุภาลัย พาร์ควิลล์ รังสิต คลอง 4
2.ศุภาลัย วิลล์ รังสิต คลองหลวง-คลอง 2
3.ศุภาลัย การ์เด้นวิลล์ กรุงเทพ-ปทุมธานี 
4.ศุภาลัย พรีโม่ พหลโยธิน 54/1
ทั้งนี้เพื่อเป็นการสนับสนุนการเข้าถึงพลังงานสะอาดด้วยโซลาร์รูฟในบ้านพักอาศัยให้มากยิ่งขึ้น